Tusna-agi ur terri ara lwelha ɣer uḍris aseklan s timad-is, teqqim kan tettezzi ɣef wayen yerzan aḍris, amaru akked waddad-is anefsi agensay. Seg aya banen-d imssulɣa irusiyen i iεarḍen ad d-fken tulmisin i uḍris aseklan, ur bɣin ara ad d-ssegzin aḍris n tsekla s tmental yerzan timetti, am umezruy neɣ tusna n tmetti, sbaεden tamuɣli-agi neɣ tiẓri-agi, ɣursen aḍris aseklan ad d-yili d imal, ulac d acu ara t-id-ikecmen, lameεna llan kra yiferdisen i yettwalin aḍris deg ugensay-is, i yettmuddun tallalit i kra n tewsatin d yimusuyen i yesnarnayen tasekla.4 3 Salhi.M.A, Asegzawal ameẓẓyan n tsekla, L’odyssee, tizi-ouzou,2017, p.12.